recursal/SuperWikiNEXT-32B huggingface dataset:
**Nikkeliasetyyliasetonaatti** ((C5H7O2)2Ni) on kompleksiyhdiste, jossa keskusionina on nikkeli-ioni ja ligandeina asetyyliasetonimolekyylit. Yhdistettä käytetään katalyyttinä orgaanisen kemian synteeseissä ja orgaanisten nikkeliyhdisteiden valmistamiseen.

Ominaisuudet
------------

Huoneenlämpötilassa nikkeliasetyyliasetonaatti on vihreää kiteistä ainetta. Vedettömänä kiinteissä olomuodossa se esiintyy rakenteeltaan trimeerinä. Yhdisteestä tunnetaan myös kidevedellinen dihydraatti ((C5H7O2)2Ni·2H2O). Nikkeliasetyyliasetonaattidihydraatista kidevesi poistuu kuumennettaessa sitä alennetussa paineessa 50 °C:n lämpötilaan. Nikkeliasetyyliasetonaatti liukenee veteen, aromaattisiin hiilivetyihin, kloorattuihin hiilivetyihin ja etanoliin. Dietyylieetteriin se ei sen sijaan liukene.

Valmistus ja käyttö
-------------------

Nikkeliasetyyliasetonaattia voidaan valmistaa nikkelikloridin tai muun vesiliukoisen suolan vesiliuoksesta heikon emäksen läsnä ollessa, nikkelioksidista tai nikkelihydroksidista sekä asetyyliasetonista.

Nikkeliasetyyliasetonaattia käytetään katalyyttinä useissa orgaanisen kemian reaktioissa. Esimerkiksi alkeenien oligomeroinneissa, syklo-oktatetraeenin valmistuksessa, hapetuksissa ja pelkistyksissä, hydrosilylaatioissa, konjugaattiadditioissa, additioissa kaksois- tai kolmoissidoksiin, ristikytkentäreaktioissa ja toisiintumisissa. Nikkeliasetyyliasetonaatista voidaan valmistaa myös organonikkeliyhdisteitä kuten bis(syklo-oktadieeni)nikkeli(0):llaa, nikkeloseenia ja syklododekatrieeninikkeliä.

Lähteet
-------

1. ↑  Acetylacetonato nickel – Substance summary *PubChem*. NCBI. Viitattu 17.9.2016.
2. 1 2 3 4  Susan Budavari (päätoim.): *Merck Index*, s. 1116. 12th Edition. Merck & Co. 1996. ISBN 0911910-12-3. (englanniksi)
3. 1 2 3  Robert D. Ashford: *Ashford's Dictionary of Industrial Chemicals*, s. 790-791. 2nd Edition. Wavelength Publications, 2001. ISBN 0-9522674-2-X. (englanniksi)
4. 1 2 3  D. H. Antonsen & Dayal T. Meshri: *Nickel Compounds, Kirk-Othmer Encyclopedia of Chemical Technology*, John Wiley & Sons, New York, 2005. Viitattu 17.9.2016
5. 1 2 3  Keith Lascelles, Lindsay G. Morgan, David Nicholls & Detmar Beyersmann: *Nickel Compounds, Ullmann's Encyclopedia of Industrial Chemistry*, John Wiley & Sons, New York, 2005. Viitattu 17.9.2016
6. 1 2  Julien Doyon: *Nickel(II) Acetylacetonate, e-EROS Encyclopedia of Reagents for Organic Synthesis*, John Wiley & Sons, New York, 2001. Teoksen verkkoversio Viitattu 17.9.2016
**Bruno Armirail** (s. 11. huhtikuuta 1994 Bagnères-de-Bigorre) on ranskalainen maantiepyöräilijä. Hän ajoi Continental-tasolla Equipe Cycliste Armée de Terre -joukkueessa vuosina 2015–2016. Loppukaudesta 2017 alkaen hän edusti UCI World Tour -tasolla kilpaillutta Groupama-FDJ-tallia. Vuodesta 2024 lähtien hänen tallinsa on Decathlon AG2R La Mondiale Team.

Armirail voitti aika-ajon Ranskan-mestaruuden vuonna 2022. Hän nousi Italian ympäriajon 2023 kokonaiskilpailun johtoon 14. etapin jälkeen kuuluttuaan irtiottoryhmään, joka saapui maaliin noin 20 minuuttia ennen kilpailua johtanutta Geraint Thomasia. Ennen etappia Armiril oli kokonaiskilpailussa 23:ntena. Hän johti kilpailua kahden etapin ajan ja sijoittui lopulta 16:nneksi. Hän saavutti saman vuoden Glasgow'n MM-kilpailuissa hopeaa sekaviestissä ja Emmmenin EM-kilpailuissa kultaa samassa lajissa.

Saavutuksia
-----------

Lähteet: Pro Cycling Stats, Cycling Archives

2014
Aika-ajon alle 23-v. Ranskan-mestaruus
2017
Tour de Gironde Cycliste International, mäkikirikilpailun voitto
2021
Tour Poitou - Charentes en Nouvelle Aquitaine, kokonaiskilpailussa toinen
2022
Aika-ajon Ranskan-mestaruus
MM-kilpailut, aika-ajossa kymmenes
2023
Italian ympäriajo, kokonaiskilpailussa 16:s
MM-kilpailut, sekaviestissä hopeaa
Tour Poitou - Charentes en Nouvelle Aquitaine, kokonaiskilpailussa toinen, etapin 3b (aika-ajo) voitto
EM-kilpailut, sekaviestissä kultaa

Lähteet
-------

1. 1 2 3 4  Bruno Armirail *procyclingstts.com*. Viitattu 2.1.2024. (englanniksi)
2. 1 2 3  Bruno Armirail *cyclingarchives.com*. Viitattu 2.1.2024. (englanniksi)
3. ↑  Giro d’Italia stage 14: Breakaway rider Bruno Armirail handed pink jersey, Nico Denz doubles up *velonews.com*.  20.5.2023. Viitattu 21.5.2023. (englanniksi)
**Costa Atlantica** on Costa Crocieren omistama risteilyalus. Sisaralus on *Costa Mediterranea*. Laiva on rakennettu Suomessa Kværner Masa-Yardsin Helsingin Uudella Telakalla. Alus risteilee Pohjois-Euroopassa, Välimerellä, Karibialla, Yhdysvalloissa ja Kanadassa.

Rakentaminen
------------

Alus tilattiin Kvaerner Masa Yardin Hietalahden telakalta Helsingistä. Sen köli laskettiin telakkanumerolla 498 ja alus laskettiin vesille 11. marraskuuta 1999 nimettynä *Costa Atlanticaksi*. Alus läpäisi koeajot 15.–20. toukokuuta 2000 ja se luovutettiin Genovaan Italiaan Costa Crociere SpA:lle 30. kesäkuuta.

Käyttöhistoria
--------------

Alus saapui 4. heinäkuuta 2000 Venetsiaan, mistä se aloitti 16. heinäkuuta ensimmäisen risteilynsä itäisellä Välimerellä. Alus on risteillyt tämän jälkeen pääsääntöisesti kesät Välimerellä ja talvet Karibialla.

 Costa Atlantica vuonna 2007.
 Costa Atlantica Norjassa.
Costa Atlantica.

Lähteet
-------

1. 
2. ↑
3. 1 2 3  faktaomfartyg.se

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Costa Atlantica**.
* Costa Cruisesin viralliset kotisivut
*Tämä artikkeli kertoo maissipuurosta. Kristitystä hiphop-yhtyeestä katso GRITS.*Grits-annos paistetun kananmunan, juuston, pekonin ja silputtujen sipulinvarsien kera.
**Grits** on karkeista maissijauhoista tehty suolainen puuro tai velli, joka on suosittu ruoka Yhdysvaltojen eteläisissä osavaltioissa. Sitä syödään aamiaisella voin tai siirapin kera, lounaalla juuston ja päivällisellä kinkun ja "punasilmäkastikkeen" (engl. *red eye gravy*) kera. Tämä ohut kastike tai liemi tehdään sianlihan rasvaisesta paistoliemestä ja mustasta kahvista. Kinkku ja punasilmäkastike oli tarinan mukaan Elvis Presleyn mieliruokaa.

Italialaista polentaa muistuttava grits voidaan keittää veteen, maitoon tai suolaiseen liha- tai kasvisliemeen.

Lähteet
-------

1. ↑  Rahola, Jaakko: Grits *Raholan syötäviä sanoja G*.  Arkistoitu 9.7.2007. Viitattu 17.12.2018.
2. ↑  Suolainen puuro Valio. Viitattu 17.12.2018.
3. ↑  Rantanen, Tiina: Suolainen puuro on lohduttava aamiais- tai lounasruoka *Himahella-blogi(Kotiliesi)*.  11.01.2018.

Aiheesta muualla
----------------

* Kuvia tai muita tiedostoja aiheesta **Grits** Wikimedia Commonsissa
**Şərq qapısı** ("Idän portti") on Azerbaidžaniin kuuluvassa Nahitševanissa ilmestyvä azerinkielinen sanomalehti.

Lehden ensimmäinen numero ilmestyi marraskuussa 1921 nimellä *Cavanlar həyatı* ("Nuorison elämä"). Se sai pian nimen *Füqəra səsi* ("Köyhälistön ääni") ja ilmestyi vuodesta 1922 lähtien nimellä *Şərq qapısı* (vuonna 1924 *Qızıl Şərq*, "Punainen itä"). Vuonna 1980 lehden nimeksi tuli *Sovet Naxçıvanı* ("Neuvosto-Nahitševan"), ja samalla perustettiin sen venäjänkielinen versio *Sovetskaja Nahitševan*.

*Sovet Naxçıvanı* oli Azerbaidžanin kommunistisen puolueen Nahitševanin aluekomitean sekä Nahitševanin autonomisen sosialistisen neuvostotasavallan korkeimman neuvoston ja ministerineuvoston äänenkannattaja. Kuudesti viikossa ilmestyneen lehden painosmäärä oli 10 000 ja venäjänkielisen version 4 800 kappaletta vuonna 1984.

Lehti sai jälleen nimen *Şərq qapısı* vuonna 1989. Se ilmestyy nykyään viidesti viikossa Nahitševanin autonomisen tasavallan korkeimman neuvoston ja ministerineuvoston äänenkannattajana. Lehden painosmäärä oli 1 000 kappaletta joulukuussa 2023.

Lähteet
-------

1. 1 2 3  *Naxçıvan Ensiklopediyası, cild 2*, s. 304. Naxçıvan: Azərbaycan Milli Elmlə Akademiyasının Naxçıvan Bölməsi, 2005. ISBN 5-8066-1468-9.
2. 1 2  *Azərbaycan Sovet Ensiklopediyası, VIII cild*, s. 516. Bakı: Azərbaycan Sovet Ensiklopediyasının Baş redaksiyası, 1984. Teoksen verkkoversio.
3. ↑  *Bolšaja sovetskaja entsiklopedija, tom 29*, s. 290. Moskva: Sovetskaja entsiklopedija, 1978.
4. ↑  "Şərq qapısı" qəzetinin fəaliyyəti barədə məlumat *Şərq qapısı*. Viitattu 17.12.2023.
5. ↑  Julkaisutiedot (sivu 4) *Şərq qapısı*.  16.12.2023. Viitattu 17.12.2023.

Aiheesta muualla
----------------

* Lehden sivusto
**Diasetonialkoholi** (C6H12O2) on aldoleihin kuuluva orgaaninen yhdiste, joka sisältää alkoholeille ja ketoneille tyypilliset funktionaaliset ryhmät. Yhdisteellä on käyttöä liuottimena, hydraulisten nesteiden osana ja muiden orgaanisten yhdisteiden synteesien lähtöaineena.

Ominaisuudet
------------

Diasetonialkoholi on huoneenlämpötilassa väritöntä nestettä ja sillä on miellyttävä haju. Aine liukenee erittäin hyvin veteen ja moniin orgaanisiin liuottimiin kuten etanoliin ja dietyylieetteriin. Diasetonialkoholin reaktiot ovat tyypillisiä β-hydroksiketoneille ja erityisesti happamissa olosuhteissa siitä eliminoituu vettä ja muodostuu mesityylioksidia. Yhdiste voidaan pelkistää vedyttämällä heksyleeniglykoliksi. Diasetonialkoholi ärsyttää ihoa, silmiä ja hengitysteitä. Suurina pitoisuuksina hengitettynä se on huumaavaa.

Valmistus ja käyttö
-------------------

Diasetonialkoholia valmistetaan asetonista emäskatalysoidulla aldoliadditioreaktiolla. Tyypillisiä katalyyttejä ovat alkali- ja maa-alkalimetallihydroksidit. Reaktiossa voi muodostua sivutuotteina muun muassa mesityylioksidia ja foronia. Reaktioseos neutraloidaan hapolla, reagoimaton asetoni poistetaan strippaamalla ja tuote puhdistetaan tislaamalla alennetussa paineessa. Diasetonialkoholia käytetään liuottimena liuottamaan muun muassa selluloosa-asetaattia, maaleja, lakkoja ja hartseja. Sitä lisätään hydraulisiin nesteisiin, jäähdytysnesteisiin ja jäätymisenestoaineisiin. Diasetonialkoholista myös valmistetaan useita muita orgaanisia yhdisteitä kuten metyyli-isobutyyliketonia, heksyleeniglykolia ja mesityylioksidia.

Lähteet
-------

1. ↑  Diacetone alcohol – Substance summary *PubChem*. NCBI. Viitattu 20.7.2018. (englanniksi)
2. 1 2 3 4  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 301–302. Helsinki: Consalen Consulting, 2009. ISBN 978-952-92-5627-3.
3. 1 2 3  Susan Budavari (päätoim.): *Merck Index*, s. 502–503. 12th Edition. Merck & Co. 1996. ISBN 0911910-12-3. (englanniksi)
4. 1 2  Thomas Scott, Mary Eagleson: *Concise encyclopedia chemistry*, s. 312. Walter de Gruyter, 1994. ISBN 978-3110114515. (englanniksi)
5. 1 2  Yng-Long Hwang & Thomas C. Bedard: *Ketones, Kirk-Othmer Encyclopedia of Chemical Technology*, John Wiley & Sons, New York, 2001. Viitattu 20.7.2018
6. ↑  Diasetonialkoholin kansainvälinen kemikaalikortti Viitattu 20.7.2018.
**The Settlers II** (saks. *Die Siedler II: Veni, Vidi, Vici*) on Blue Byte Softwaren kehittämä ja julkaisema strategiapeli. Peli on julkaistu vuonna 1996 DOS:lle ja Macintoshille.

Pelaaminen
----------

Pelin mekaniikka on pitkälti samanlainen kuin pelisarjan ensimmäisessä osassa *The Settlers*. Erona alkuperäiseen on roomalaisteema ja monia merkittäviä parannuksia pelin toiminnassa. Pelistä on julkaistu kaksi uudistettua versiota: 3D-modernisoitu Windows-versio *The Settlers II: 10th Anniversary Edition* (saks. *Die Siedler II: Die nächste Generation*), sekä suorempi käännös alkuperäisestä, Nintendo DS:lle tehty versio *The Settlers DS*. Peli julkaistiin uudelleen vuonna 2009 GOG.com-latauspalvelussa. Tämän lisäksi pelin saksalaiset fanit ovat työstäneet peliin jo useamman vuoden ajan Windowsissa, Mac OS X:ssä ja Linuxissa toimivaa laajennosta, joka tarjoaa muun muassa paremman tuen moninpelille. Peliin on saatavilla myös suomennos.

Huijaaminen
-----------

Pelin huijausmoodin voi käynnistää kirjoittamalla WINTER tai THUNDER (riippuen pelin versiosta). Pelin oikeaan yläkulmaan ilmestyy punainen logo ilmaisemaan huijausmoodin päälläolosta.

Koko kartan saa näkyviin painamalla Alt·F7. Pelin nopeutta voi vaihtaa painamalla Alt·1, ... Alt·6, joista 6 on nopein. Hitailla koneilla tai emuloituna (katso DOSBox) nopeampi pelitempo hidastuttaa merkittävästi ruudun päivittymisnopeutta.

Pelin nopeutta voi vaihtaa myös V-näppäimellä ilman huijausmoodin käyttöä. Tämä antaa käyttää kahta hitainta pelivauhtia.

Lähteet
-------

1. ↑  New Release: The Settlers 2 Gold Edition[vanhentunut linkki]
2. ↑  Return to the Roots add-on
3. ↑  Finga: The Settlers II

Aiheesta muualla
----------------

* *The Settlers II: Veni, Vidi, Vici* MobyGamesissa (englanniksi)
**Sultan Məcid Məcid oğlu Əfəndiyev** (ven. Султан Меджид Меджид оглы Эфендиев, *Sultan Medžid Medžid ogly Efendijev*; 26. toukokuuta 1887 Şamaxı – 21. huhtikuuta 1938) oli azerbaidžanilainen kommunistijohtaja.

Sultan Məcid Əfəndiyev syntyi porvarisperheeseen. Hän liittyi Venäjän sosiaalidemokraattiseen työväenpuolueeseen vuonna 1904, oli perustamassa sosiaalidemokraattista Hümmət-järjestöä ja osallistui vuosien 1905–1907 vallankumoustapahtumiin. Vuonna 1915 hän valmistui lääkäriksi Kazanin yliopistosta.

Helmikuun vallankumouksen jälkeen Əfəndiyev oli Bakun neuvoston sekä Hümmətin ja bolševikkipuolueen komiteoiden jäsen. Vuonna 1918 hän työskenteli kansallisuusasiain kansankomissariaatin Taka-Kaukasian muslimiasiain komissaarina ja VKP(b):n keskuskomitean idän kansojen kommunistijärjestöjen keskusbyroon varapuheenjohtajana. Vuosina 1920–1921 hän oli Bakun neuvoston toimeenpanevan komitean jäsen, Azerbaidžanin kommunistipuolueen erityisvaltuutettu ja Gəncən kuvernementin komissaari. Vuosina 1921–1924 hän toimi Azerbaidžanin SNT:n maatalouden kansankomissaarina ja vuosina 1924–1927 Azerbaidžanin työläis-talonpoikaisen tarkastuksen kansankomissaarina sekä tasavallan kommunistipuolueen keskuskontrollikomission puheenjohtajana. Hän oli myös VKP(b):n keskuskontrollikomission, Taka-Kaukasian aluekomitean ja Azerbaidžanin kommunistipuolueen keskuskomitean byroon jäsen.

Vuonna 1927 Əfəndiyev nimitettiin Azerbaidžanin SNT:n toimeenpanevan keskuskomitean varapuheenjohtajaksi ja vuonna 1931 sen puheenjohtajaksi. Vuosina 1932–1936 hän toimi myös Taka-Kaukasian SFNT:n toimeenpanevan keskuskomitean puheenjohtajana.

1930-luvun lopussa Əfəndiyev joutui Stalinin vainojen uhriksi. Hänet pidätettiin kesäkuussa 1937 ja ammuttiin seuraavan vuoden huhtikuussa.

Lähteet
-------

1. 1 2  *Bolšaja Sovetskaja Entsiklopedija, tom 30*, s. 311. Moskva: Sovetskaja Entsiklopedija, 1978.
2. 1 2 3  Spravotšnik po istorii Kommunistitšeskoi partii i Sovetskogo Sojuza 1898–1991 *knowbysight.info*. Viitattu 14.7.2011. (venäjäksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Puola

 |

 |
| "Message in a Bottle"Taylor Swift |
| --- |
|  |
| Singlen tiedot |
|  Albumilta | *Red (Taylor’s Version)* |
|  Studio  | Kitty Committee (Belfast)  House Mouse (Tukholma) |
|  Julkaistu | 16. marraskuuta 2023 |
|  Formaatti | digitaalinen, suoratoisto, lp (albumi), cd (albumi) |
|  Tekijä(t) | Taylor Swift  Max Martin  Shellback |
|  Tuottaja(t) | Shellback  Elvira Anderfjärd |
|  Tyylilaji | pop |
|  Kesto | 04.45 |
|  Levy-yhtiö | Republic Records |
| Listasijoitukset |
| Yhdysvallat 50. |
| Taylor Swiftin muut singlet |
| "I Bet You Think About Me"2021 | "Message in a Bottle"2021 | "Anti-Hero"2022 |

**Message in a Bottle** (koko nimi "Message in a Bottle (Taylor's Version) (From the Vault)") on yhdysvaltalaisen laulaja Taylor Swiftin kappale albumilta *Red (Taylor’s Version)*. Albumi ilmestyi 12. lokakuuta 2021. Swift kirjoitti kappaleen Max Martinin ja Shellbackin kanssa. Tuottajina toimivat Shellback ja Elvira Anderfjärd.
Kappale julkaistiin singlenä Yhdysvaltain popradioon neljä päivää albumin ilmestymisen jälkeen. Kappaleesta julkaistiin lisäksi remix "Message in a Bottle (Fat Max G Remix)".

Albumi *Red (Taylor’s Version)* on uudelleen levytetty versio Taylor Swiftin vuoden 2014 albumista *Red*. Swift levyttää vanhaa tuotantoaan uudelleen levy-yhtiökiistojen takia. "Message in a Bottle" oli tarkoitettu alkuperäiselle *Red*-albumille, mutta jäi tuolloin pois levyltä. Se levytettiin uudelleen vuonna 2021 ja lisättiin *Red (Taylor's Version)* -albumille.

Kappale menestyi kaupallisesti kohtalaisesti. Se nousi Yhdysvalloissa Billboard 100 -listan sijalle 45. Kappale oli lisäksi Kanadassa listasijalla 32 ja Australiassa sijalla 33 ja Uudessa-Seelannissa sijalla 12.

Lähteet
-------

1. 1 2  The ultimate guide to every song on 'Red (Taylor's Version)' Insider 13.11.2021
2. ↑  A RECAP OF RADIO ADD RECAPS Hits Double 16.11.2023
3. ↑  Message in a Bottle (Fat Max G Remix) (Taylor’s Version) Spotify.
4. ↑  Bruner, Raisa: Here’s Why Taylor Swift Is Re-Releasing Her Old Albums *time.com*.  25.3.2021. Time.  (englanniksi)
5. 1 2  Chart History Taylor Swift Billboard
**Leimakonttori**, säädöksissä nimenä **Suomen leimakonttori,** oli Suomessa vuosina 1894–1936 toiminut valtionvirasto, jonka tehtävänä oli huolehtia erilaisista verotusmerkeistä ja valmistuttaa niitä Suomen Pankin setelipainossa. Viraston toiminnan alkuvuosina sillä oli oma paino leimamerkkien ja muiden merkkien painamista varten. Leimakonttorin edeltäjä oli 1816–1894 toiminut karttapaperikonttori. Leimakonttori valmistutti ja piti saatavilla leimapaperia, leimamerkkejä, postilaitoksen frankomerkkejä, postimerkkejä, postikortteja, postisäästöpankin kuittikuponkeja ja säästömerkkejä, valtionrautateiden pakettimerkkejä, pelikorttiveronauhoja sekä pääsylippuja huvitilaisuuksiin.

Leimakonttorin johdossa oli kamreeri ja hänellä alaisinaan tarpeellinen määrä apulaisia. Painon esimiehenä toimi tarkastaja. Leimakonttori toimi senaatin talousosaston valtiovaraintoimituskunnan alaisena 1894–1918 ja myöhemmin valtiovarainministeriön alaisena. Vuoden 1924 alussa leimakonttorin itsenäinen tililaitos lakkautettiin ja tiliasiat siirrettiin valtiokonttorin hoidettaviksi. Vuoden 1937 alussa leimakonttori ja tullilaitoksen aksiisikonttori yhdistettiin valtiovarainministeriön alaisena toimivaksi leima- ja valmisteverokonttoriksi.

Katso myös
----------

* Leimavero

Lähteet
-------

* Tietosanakirja, Tietosanakirja-osakeyhtiö 1913
* Iso tietosanakirja, Otava 1934
* Keisarillisen Majesteetin Armollinen Julistus Karttapaperikonttorin toisinmuodostamisesta Suomen Leimakonttori nimiseksi, 10/1894
* Asetus Suomen Leimakonttorin muuttamisesta Suomen Valtiokonttorin alaiseksi erikoistilintekijäksi, 69/1924
* Laki Suomen leimakonttorin ja aksiisikonttorin yhdistämisestä leima- ja valmisteverokonttoriksi, 398/1936
Esimerkki maailmanradiosta
**Maailmanradio** (engl. *world band radio*) on radiovastaanotin, jossa ULA-alueen (ultralyhyet aallot, joilla Suomessa kaikki tavanomaiset paikallisradiot lähettävät) ja keskipitkien aaltojen (MW) lisäksi voidaan kuunnella lyhytaaltoalueita. Useimmissa maailmanradioissa nämä ovat taajuusalueita, joilla kansainväliset yleisradioasemat lähettävät ohjelmiaan.

Maailmanradioita käytetään mm. matkaradioina yleisradiolähetysten seuraamiseksi ulkomaanmatkoilla tai tavanomaista kotiradiovastaanotinta parempana vastaanottimena ulkomaisia yleisradiolähetyksiä kuunneltaessa. Tällöin on jo kyse DX-kuuntelusta, mikäli tavoitteena on tunnistaa ja saada radioaseman vahvistus tunnistetusta radiolähetyksestä.

Maailmanradion kehittyneempää versiota, jolla voidaan kuunnella koko lyhytaaltoaluetta ja jossa on enemmän vastaanotto-ominaisuuksia (kuten mahdollisuus kuunnella SSB- ja CW-lähetelajeja) kutsutaan liikennevastaanottimeksi.

Nykyään maailman radiokanavia on helpompi kuunnella radioaaltojen sijaan Internet-radion kautta. Asemia on mahdollista kuunnella tietokoneella, mutta nettiradion kuunteluun on valmistettu myös erityisiä radiolaitteita, jotka tarvitsevat toimiakseen Internet-yhteyden.

Katso myös
----------

* Skanneriradio
* Liikennevastaanotin

Aiheesta muualla
----------------

* Sangean ATS909 -maailmanradio (englanniksi)
* Suomenkielinen nettiradiosivusto (ent. maailmanradiosivusto) (Arkistoitu – Internet Archive)
**M/S Baltic Eager** (IMO 7804065) on Jay Management Corpin omistama ro-ro-rahtialus. Aluksen on rakentanut Rauma-Repola Oy Raumalla vuonna 1979. Kuollutta painoa aluksella on 8 600 tonnia ja sen jääluokitus on 1A eli se pystyy useimmissa jääolosuhteissa liikkumaan yksin. *Baltic Eager* on rekisteröity Panaman lipun alle.

Baltic Eagerin sisaralus on M/S Inowroclaw.

Käyttöhistoria
--------------

Huhtikuun alussa vuonna 1979 alus laskettiin vesille. Lokakuussa United Baltic Corp. Ltd. hankki vastavalmistuneen aluksen omistukseensa ja rekisteröi se Mansaaren lipun alle kotisatamanaan Douglas. Tuolloin laiva oli nimeltään *Baltic Eagle*. Tämän jälkeen alus aloitti liikennöinnin reitillä Englanti–Belgia–Alankomaat–Suomi. Tammikuussa 1999 Crowley American Transport Inc. vuokrasi Baltic Eaglen.

Nykyisen omistajan, Jay Management Corpin haltuun laiva päätyi helmikuussa 2002. Samalla alus sai nimen *Olympic Star*. Elokuussa Seawheel vuokrasi aluksen ja antoi sille nimen *Seawheel Humber*. Uudelleenkastamisen jälkeen alus siirtyi linjalle Killingholme–Rotterdam. Joulukuussa 2004 vuokrasopimus päättyi, jonka jälkeen alus sai jälleen uuden nimen: *Baltic Eager*. Vuoden 2005 alussa Finnlines vuokrasi Baltic Eagerin, jonka jälkeen TransRussiaExpress aloitti liikennöinnin aluksella, reitillä Lyypekki–Baltijsk–Helsinki–Pietari–Kotka–Rostock. Maaliskuussa 2007 Searoad vuokrasi laivan. Sittemmin aluksella operoi Finnlines, reitillä Lyypekki–Pietari.

Lähteet
-------

1. 1 2 3  Baltic Eager (IMO: 7804065) Vesseltracker.com. Viitattu 17.1.2009. (englanniksi)
2. 1 2 3 4  M/S BALTIC EAGLE Fakta om Fartyg. Viitattu 17.1.2009. (ruotsiksi)
3. 1 2  BALTIC EAGER (United Kingdom), RO-RO CARGO Jane's Merchant Ships. Viitattu 17.1.2009. (englanniksi)
4. ↑  General Contact Information: SALES & BOOKINGS  25.5.2007. TransRussiaExpress.  Arkistoitu 30.9.2007. Viitattu 17.1.2009. (englanniksi)

Aiheesta muualla
----------------

* Fakta om Fartyg – M/S Baltic Eagle (ruotsiksi)
**Muunnettu tärkkelys** on sakeuttamis- ja stabilointiaine, joka vaikuttaa elintarvikkeen rakenteeseen. Sitä saadaan käsittelemällä tärkkelystä kemiallisesti. Eri kemiallisilla prosesseilla tärkkelykselle saadaan erilaisia ominaisuuksia. Muunnettu tärkkelys esimerkiksi kestää tavallista tärkkelystä paremmin korkeita lämpötiloja ja pakkasta.

Tärkkelykset sellaisenaan ovat valmistusaineita, kemiallisesti muunnettuina lisäaineita. On olemassa fysikaalisesti ja entsymaattisesti muunnettuja tärkkelyksiä, joita ei pidetä lisäaineina vaan ne ovat tavallisia ainesosia. Ne voi ilmoittaa pakkausmerkinnöissä muuntamattomien tärkkelysten kanssa yhteisnimellä "tärkkelys". 

Ryhmänimeä käytettäessä lisäaineen nimeä ja numerotunnusta ei tarvitse erikseen ilmoittaa, ellei tärkkelys ole peräisin yliherkkyyttä aiheuttavista viljoista.

Muunnettuja tärkkelyksiä ja niiden E-koodit:

* E1404 Hapetettu tärkkelys
* E1410 Monotärkkelysfosfaatti
* E1412 Ditärkkelysfosfaatti
* E1413 Fosfatoitu ditärkkelysfosfaatti
* E1414 Asetyloitu ditärkkelysfosfaatti
* E1420 Tärkkelysasetaatti
* E1422 Asetyloitu ditärkkelysadipaatti
* E1440 Hydroksipropyylitärkkelys
* E1442 Hydroksipropyyliditärkkelysfosfaatti
* E1450 Natriumoktenyylisukkinaattitärkkelys
* E1451 Asetyloitu hapetettu tärkkelys

Lähteet
-------

* Elintarviketurvallisuusvirasto (Arkistoitu – Internet Archive)
* Elintarvikeviraston lisäaineopas (Arkistoitu – Internet Archive) (PDF)

### Viitteet

1. 1 2  Evira.fi (Arkistoitu – Internet Archive)

Aiheesta muualla
----------------

* Muunneltu tärkkelys – Ruokavirasto (Arkistoitu – Internet Archive)
Madalyn Murray O’Hair vuonna 1983.
**Madalyn Murray O’Hair** (alk. **Madalyn Mays**; 13. huhtikuuta 1919 Pittsburgh, Pennsylvania – 29. syyskuuta 1995 San Antonio, Texas) oli yhdysvaltalainen ateistinen ajattelija. Hän oli elinaikanaan hyvin kiistelty hahmo ja kuolikin henkirikoksen uhrina 76-vuotiaana. Murray O’Hair arvosteli kirkkoa, ja hänet tunnettiin karkeana ja kovasanaisena ihmisenä.

Murray O’Hair tuli tunnetuksi Marylandissa vuonna 1960 nostamastaan oikeusjutusta, joka liittyi uskonnon harjoittamiseen koulussa. Myöhemmin saman vuosikymmenen aikana Murray O’Hair perusti American Atheists -järjestön, jota hän itse johti pitkään. Hän oli koulujen seksivalistuksen kannattaja.

Murray O’Hair oli tiiviissä yhteistyössä poikansa Jon Garth Murrayn ja pojantyttärensä Robinin kanssa. Kaikki kolme katosivat elokuussa 1995; ruumiit löydettiin vasta vuonna 2001, kun heidän murhaajansa David R. Waters tunnusti tekonsa sopimuksen nojalla. Waters kuoli sittemmin keuhkosyöpään vankilassa. Murhissa avustanut Gary Paul Karr istuu elinkautista.

Murray O’Hairin välit vanhempaan poikaansa William J. Murrayyn olivat viileät tämän käännyttyä kristinuskoon vuonna 1980. Sekä äiti että poika kritisoivat julkisuudessa toisiaan.

Kirjallisuutta
--------------

* Murray O’Hair, Madalyn: *Ateistit ja agnostikot*. Suomentanut ja toimittanut Kimmo Sundström. Helsinki: Oy Vapaa Ajattelija, 1986.

Aiheesta muualla
----------------

* Ylen valhe (Arkistoitu – Internet Archive). Jumalaton 9.9.2010.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Alankomaat

 |
|  |
| Muut | 
* SNAC
* IdRef

 |

 |
**Blogbook** on Internetissä toimiva mainosrahoitteinen blogipalvelu. Sivusto tarjoaa julkisuuden henkilöille ja asiantuntijabloggaajille julkaisualustan. Sisällön laadun varmistamiseksi blogien kirjoittaminen ja julkaisu ei ole kaikille avointa. Blogikirjoitukset kategorisoidaan aihealueen mukaan, ja kutakin aihealuetta käsitteleviä blogeja on palvelussa useita.

Kesäkuussa 2014 Blogbook ja verkkomedia Stara.fi aloittivat yhteistyön, kun verkkomediayhtiö Stara Media Oy osti osuuden BlogBook Finland Oy:n osakekannasta. Blogbookin blogikirjoituksia aletaan julkaista myös Stara-kaupunkilehdessä.

Blogbookissa on vieraillut ensimmäisen vuoden aikana jo yli 2,4 miljoonaa eri käyttäjää. Blogbookin toimitusjohtaja ja perustaja Sami Kieksi on kertonut Yrittäjät-lehden haastattelussa, että yrityksen tavoitteena on kansainvälistyminen Aasiaan ja Afrikkaan. Maaliskuussa 2015 Blogbook teki kävijäennätyksen kun sivusto ylitti puolen miljoonan viikkokävijän rajan.

Bloggaajat
----------

Suurin osa Blogbookin bloggaajista on tunnettuja julkisuuden henkilöitä, sosiaalisessa mediassa vaikuttavia ja tunnettuja henkilöitä, poliittisia ja yhteiskunnallisia vaikuttajia tai fitness-urheilijoita.

Julkisuus
---------

Blogbook on saanut paljon julkisuutta eri medioissa kuten lehdissä ja radiossa. Radio Novassa on keskusteltu Blogbookin yhteiskunnallisista blogeista ja julkisuuden henkilöiden blogikirjoitusten pohjalta on tehty useita uutisia Aamulehteen, Iltalehteen, Ilta-Sanomiin, Yrittäjät-lehteen, Staraan ja Seiskaan.

Lähteet
-------

1. ↑  blogbook.fi *similarweb.com*. Viitattu 25.6.2022. (englanniksi)
2. ↑  BlogBook ja Stara yhdistivät voimansa *Stara*.  30.6.2014. Stara Media Oy. Viitattu 22.2.2015.
3. ↑  Katri Simola: Julkkikset nostivat blogialustojen kärkeen – Tavoitteena päästä Aasian ja Afrikan markkinoille  22.2.2015. Yrittäjät.fi.  Arkistoitu 22.2.2015. Viitattu 22.2.2015.
4. ↑  Katri Simola: Suomalainen blogisivusto räjäytti rikki puolen miljoonan viikkokävijän rajan  1.4.2015. Yrittäjät.fi.  Arkistoitu 2.4.2015. Viitattu 1.4.2015.

* Tatu Airo: Tamperelainen Blogbook haluaa koota huippublogit *7.3.2014*. Suomi:  Aamulehti.  Arkistoitu 4.7.2014.  (suomeksi)

* Saara Koho: Blogisivustot saavat haastajan *28.2.2014*. Suomi:  Markkinointi & Mainonta.  (suomeksi)

Aiheesta muualla
----------------

* Blogbookin verkkosivut
**Sipoonjoki** (ruots. *Sibbo å*) on itäisellä Uudellamaalla virtaava, noin 40 kilometriä pitkä ja monihaarainen joki. Se saa alkunsa Oritojasta ja Parkojasta, jotka yhtyvät Pohjois-Paippisissa Sipoon pohjoisosassa. Joki virtaa etelään ja kulkee Paippisten ja Nikkilän kautta. Se laskee Söderkullan eteläpuolella Sipoonlahteen. Sipoonjoen puromainen pohjoisosa virtaa metsässä, mutta Paippisten eteläpuolella rannat ovat pääosin peltoa.

Sipoonjoessa on muutamia koskia, joista suurimmat ovat Hommanäsissä. Koskien pudotuskorkeudet ovat pieniä. Joen vesi on sameaa ja runsasravinteista.

Sipoonjoki kuuluu Natura 2000 -alueeseen. Natura-alueeseen kuuluu vain vesialueita, ja sen pinta-ala on 58 hehtaaria. Sipoonjoki on yksi harvoista Suomenlahteen laskevista joista, joissa on luontaisesti lisääntyvä meritaimenkanta. Sipoonjoki on myös maisemallisesti tärkeä, ja sen jokilaakso on luokiteltu maakunnallisesti arvokkaaksi maisema-alueeksi.

1800-luvun lopulla joki oli vielä niin leveä ja syvä, että siinä pystyi liikkumaan laivoilla.*lähde?* Nykyisellään joki muistuttaa paikoin enemmänkin ojaa. Joen mukaan on nimetty Sipoon toinen yhtenäiskoulu, Sipoonjoen koulu.

Katso myös
----------

* Sipoonjoen vesistö

Lähteet
-------

1. ↑  Ekholm, Matti: *Suomen vesistöalueet*, s. 49. Vesi- ja ympäristöhallinnon julkaisuja – Sarja A 126. Helsinki: Vesi ja Ympäristöhallitus, 1993. ISBN 951-47-6860-4. Teoksen verkkoversio.
2. ↑  Sipoonjoki (laskupaikka) (sijainti maastokartalla) *Karttapaikka*. Helsinki:  Maanmittauslaitos. Viitattu 17.12.2023.
3. 1 2 3  Sipoonjoki *ymparisto.fi*. Viitattu 17.12.2023.
4. ↑  Sipoonjoen vesistöalue (20) *Järvi-meriwiki*. Suomen ympäristökeskus. Viitattu 17.12.2023.

Aiheesta muualla
----------------

* Kuvia tai muita tiedostoja aiheesta **Sipoonjoki** Wikimedia Commonsissa
**M/S Aurora** (IMO 8020599) on Scandlines-varustamon omistama ro-ro-rahtialus. Aluksen on rakentanut raumalainen Rauma-Repola Oy vuonna 1982. Kuollutta painoa *Auroralla* on 13 090 tonnia. Alun perin aluksen nimi oli *Arcturus*. Alus on rekisteröity Saksan lipun alle ja sen kotisatama on Rostock. Nykyisin laiva on aikarahdattuna Transfennican Hangon ja Rostockin väliseen liikenteeseen.

*Auroran* sisaraluksia ovat *M/S Merchant* ja *M/S Vasaland*.

Käyttöhistoria
--------------

18. tammikuuta 1982 alus laskettiin vesille. 11. kesäkuuta laiva sai nimen; *Arcturus*. 29. kesäkuuta 1982 Finska Ångfartygs hankki vastavalmistuneen aluksen omistukseensa ja rekisteröi sen Suomen lipun alle. Kotisatamaksi tuli Helsinki. Tämän jälkeen Finncarriers aloitti liikennöinnin aluksella, reitillä Helsinki–Kotka–Purfleet–Rotterdam. Joulukuun lopulla 1986 Finncarriers osti *Arcturuksen*. 23. joulukuuta 1991 Hafslund Transport osti aluksen ja se rekisteröitiin Hafslund Bulk 1:n omistukseen. Uusi omistaja liputti laivan Norjan lipun alle ja kotisatamaksi tuli Tønsberg.

### Aurora

27. joulukuuta 1991 laiva sai nykyisen *Aurora*-nimensä, jonka jälkeen se aikarahdattiin Finncarriersin liikenteeseen. Toukokuussa 1992 *Aurora* sai uuden omistajan; norjalainen Actinor RoRo AS hankki aluksen. Kotisatama säilyi Tønsberginä. Kesällä 1995 alus aikarahdattiin DFDS A/S:n liikenteeseen, Harwichin ja Esbjergin välille. Tammikuusta 1996 joulukuuhun 1997 laiva oli aikarahdattuna Fred. Olsen & Co:n liikenteeseen, reitille Oslo–Immingham–Rotterdam–Hampuri–Zeebrugge. Tammikuussa 1998 Finncarriers vuokrasi laivan linjalle Helsinki–Kotka–Lyypekki–Rostock. Tammikuussa 1999 reitti vaihtui; Helsinki–Rauma–Gdynia–Rostock–Lyypekki. Tammikuussa 2004 Scandlines Estonia vuokrasi aluksen Helsingin ja Rostockin väliseen liikenteeseen.

Marraskuussa Scandlines osti *Auroran* ja rekisteröi sen Saksan lipun alle. Kotisatamaksi tuli Rostock. Luovutus uudelle omistajalle tapahtui kuitenkin vasta 10. tammikuuta 2005, jonka jälkeen alus aikarahdattiin DFDS Tor Linen Zeebruggen ja Imminghamin väliseen liikenteeseen. Marraskuussa *Aurora* aikarahdattiin Transfennican liikenteeseen, linjalle Rauma–Lyypekki–Hanko. Lokakuussa 2007 alus siirtyi reitille Hanko–Rostock.

Lähteet
-------

1. 1 2  Aurora (IMO: 8020599) Vesseltracker.com. Viitattu 8.10.2008. (englanniksi)
2. 1 2 3 4 5 6  M/S ARCTURUS Fakta om Fartyg. Viitattu 8.10.2008. (ruotsiksi)
3. ↑  Finnlinesin Itämeren laivaston kehitys  2004. Finnlines.  Arkistoitu 30.9.2007. Viitattu 26.10.2007.

Aiheesta muualla
----------------

* Fakta om Fartyg – M/S Arcturus (ruotsiksi)
Kirsti Linna
**Kirsti Linna** (31. maaliskuuta 1926 Helsinki – 23. joulukuuta 2002) oli suomalainen taitoluistelija. Hän saavutti kaunoluistelun (nyk. taitoluistelu) junioreiden Suomen-mestaruuden kahdesti ja senioreiden mestaruuden viidesti (1948, 1954 sekä 1956–1958). Myös hänen sisarensa Riitta Linna oli menestynyt taitoluistelija.

Linna sijoittui 1951 Pohjoismaiden-mestaruuskilpailuissa kolmanneksi.

Lähteet
-------

1. ↑  Linna, Riitta: Lahjakas luistelija menestyi muissakin lajeissa *Helsingin Sanomat*.  27.1.2003. Viitattu 6.10.2021.
2. ↑  Helsingin Luistelijat ry - Tietoa seurasta
3. ↑  Mannerla, Einari & Pirhonen, Pentti: *Mitä Missä Milloin 1952*, s. 349. Helsinki: Kustannusosakeyhtiö Otava, 1951.

Taitoluistelun Suomen-mestaruuskilpailut: Naisten yksinluistelu
1917: Ludowika Jakobsson
– 1919: Anna-Lisa Allardt
– 1923–1924: Anna Greta Henriksson
– 1927: Anna Greta Henriksson
– 1928–1930: Gunnel Nysten
– 1931: Ilma Suuronen
– 1932: Gunnel Relander
– 1933: Ilma Suuronen
– 1934: Mary Lindeberg
– 1935–1936: Ilma Suuronen
– 1937–1939: Maj-Len Helin
– 1941–1945: Maj-Len Helin
– 1946–1947: Leena Pietilä
– 1948: Kirsti Linna
– 1949–1953: Leena Pietilä
– 1954: Kirsti Linna
– 1955: Riitta Linna
– 1956–1958: Kirsti Linna
– 1960: Kaarina Kukkonen
– 1961: Maire Nylund
– 1962: Pia Wingisaar
– 1963–1965: Anna-Maija Rissanen
– 1966–1967: Pia Wingisaar
– 1968: Inger Melander
– 1969: Anna-Maija Kivimäki
– 1970: Anuliisa Numminen
– 1971: Tarja Säde
– 1972: Tarja Näsi
– 1973: Hannele Koskinen
– 1974: Susan Broman
– 1975–1976: Niina Kyöttinen
– 1977: Kristiina Wegelius
– 1978: Hannele Koskinen
– 1979: Susan Broman
– 1980: Pia Snellman
– 1981–1983: Kristiina Wegelius
– 1984: Susanna Peltola
– 1985: Elise Ahonen
– 1986: Elina Hänninen
– 1987: Tiia-Riikka Pietikäinen
– 1988–1989: Elina Hänninen
– 1990: Meri Karvosenoja
– 1991–1993: Mila Kajas
– 1994–1995: Kaisa Kella
– 1996: Mila Kajas
– 1997–1998: Alisa Drei
– 1999: Sanna-Maija Wiksten
– 2000: Susanna Pöykiö
– 2001: Elina Kettunen
– 2002: Susanna Pöykiö
– 2003–2004: Alisa Drei
– 2005–2007: Susanna Pöykiö
– 2008: Laura Lepistö
– 2009: Kiira Korpi 
– 2010: Laura Lepistö
– 2011–2013: Kiira Korpi
– 2014: Juulia Turkkila
– 2015: Kiira Korpi 
– 2016: Anni Järvenpää 
– 2017–2018: Emmi Peltonen
– 2019: Viveca Lindfors
– 2020: Emmi Peltonen
– 2022: Jenni Saarinen
Puolikuun muotoinen alttari peyotistien seremoniatiipiin sisällä.
**Native American Church** (myös **Amerikan alkuperäiskansojen kirkko**, **Peyotekirkko** tai **Peyote-tien kirkko**) on Pohjois-Amerikan intiaanien suurin uskonnollinen järjestö. Sillä on noin 250 000 jäsentä ja se toimii usean pohjoisamerikkalaisen intiaanikansan keskuudessa. Kirkon ominaispiirre on hallusinogeenisen peyotekaktuksen sakramenttirituaalinen käyttö eli *peyotismi*.

Native American Church perustettiin Oklahomassa vuonna 1918, joskin peyotea oli käytetty luultavasti jo tuhansien vuosien ajan. Kirkko perustettiin antropologi James Mooneyn neuvosta. Myös komanssipäällikkö Quanah Parker oli tärkeässä osassa kirkon synnyssä. Kirkko yhdistää alkuperäisiin pohjoisamerikkalaisiin uskontoihin New Agen ja kristinuskon piirteitä. Luonnon objekteissa nähdään yliluonnollisia merkityksiä ja tietyissä esineissä ja paikoissa uskotaan asuvan pyhyys. Peyoten käyttöön liittyy rituaaleja ja šamanismia. Kirkolla on laillisen aseman turvaama uskonnonvapaus, joka sallii jäsenille myös peyoten käytön.

Peyoterituaaleja eli kokoontumisia harjoitetaan niitä varten pystytetyssä tiipiissä. Koko illan kestävä seremonia tapahtuu puolikuun muotoisen alttarin äärellä ja siihen kuuluu nuotio, laulua, rukoilua sekä peyoten käyttöä. Seremonioita järjestetään useista syistä kuten sairauksien parantamiseksi tai merkittävien juhlapäivien tai tapahtumien juhlistamiseksi.

Lähteet
-------

1. 1 2 3  Saliba, John A.: *Uusien uskontojen käskirja*, s. 290–291. Partridge, Christopher (toim.). Helsinki: Kirjapaja, 2006 (alkuteos 2004). ISBN 951-607-327-1.
2. 1 2 3 4  Daniel C. Swan: NATIVE AMERICAN CHURCH Oklahoma Historical Society.  Arkistoitu 30.3.2017. Viitattu 26.8.2013.
Cécile Sorel vuonna 1910.
**Céline Émilie Seurre**, tunnettiin paremmin taiteilijanimellään **Cécile Sorel**, avioliitossa **de Ségur** (7. syyskuuta 1873 Pariisi – 3. syyskuuta 1966 Deauville) oli ranskalainen komedienne.

Sorel kiinnostui näyttelemisestä jo hyvin nuorena ja oli Louis-Arsène Delaunayn oppilas. Hän teki näyttämödebyyttinsä vuonna 1892 ja vuonna 1899 hän näytteli Odeonissa. Elämäntyönsä hän teki Comédie Françaisessa vuosina 1901- 1935.  

Sorel oli pitkään kihloissa yhdysvaltalaisen arkkitehdin, Whitney Warrenin kanssa. Sen jälkeen hän oli naimisissa Ségurin kreivin kanssa, joka käytti näyttelijänimeä Guillaume de Sax. Viidentoista avioliittovuoden jälkeen pari päätyi eroon. 

Vanhoilla päivillään Sorel koki uskonnollisen herätyksen. Hän liittyi noviisina fransiskaaninunniin vuonna 1950.

Lähteet
-------

1. 1 2  Sorel, Cécile (1873–1966) Encyclopedia.com
2. 1 2
3. ↑

Aiheesta muualla
----------------

* 
* 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Italia
* Belgia
* Yhdysvallat
* Alankomaat
* Puola
* Vatikaani

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |
**Čuorvut-liike** (suom. *huutajat; huutaen kutsujat*) oli lestadiolaisuutta muistuttanut ja sille maaperää valmistanut hengellinen maallikkoliike, joka vaikutti etenkin Ruijan saamelaisten keskuudessa. Liikkeen saamenkielinen nimi viittaa siihen tuomiosaarnaan, jolla liikkeen kannattajat, pääasiassa nomadisaamelaiset, kutsuivat ihmisiä parannukseen 1760-1770 -luvuilla erityisesti Koutokeinon suunnalla. Liikkeen painopiste oli Norjan Lapissa, Ruijassa, siitä huolimatta, että sen syntymiseen lienee ollut osuutensa Ruotsin Lapissa aiemmin vaikuttaneesta Wiklundin herätysliikkeestä markkina- ja nomadiliikenteen kautta tulleet vaikutteet.

Čuorvut-liikkeen jäsenillä oli lestadiolaisuuden liikutuksia (lihkadusat) muistuttavia hurmostiloja. Niiden aikana he kulkivat ympäriinsä ja saarnasivat ankaraa parannussaarnaa. Ekstaattisen uskonnollisuuden ainekset olivat vahvempia kuin myöhemmässä lestadiolaisuudessa. Siinä esiintyi tainnoksiin menemisiä, kouristuksenomaisia liikkeitä ja saamelaisen *noaidi*n sielunmatkoihin liittyvien näkyjen kaltaista visionaarisuutta. Ekstaattisuudessaan Čuorvut-liike lieneekin kanavoinut Norjan saamelaisalueilla joitakin sukupolvia aiemmin voimaperäisesti tukahdutetun saamelaisen samanismin aineksia; Ruotsin puolella samanismi oli tukahdutettu jo aiemmin. Se voidaan myös tulkita ilmaukseksi heräämässä olevasta saamelaisten etnisestä vastarinnasta: Čuorvut-liikkeen parannussaarnaajat "saamelaiset maallikot" saattoivat hengellisten vaatimustensa kautta asettua papistoa ja sen kautta koko valtakulttuuria vastaan tämän omilla ehdoilla.

Lähteet
-------

1. 1 2  Risto Pulkkinen: Čuorvut-liike *saamelaisensyklopedia.fi*. Viitattu 27.3.2021.
**Tiina Mielonen** (s. 1974) on suomalainen taidemaalari.

Mielonen valmistui Kuvataideakatemiasta 2003. Hänen töitään on AMC Collectionissa Hollannissa sekä lähes kaikissa tärkeimmissä suomalaiskokoelmissa, kuten Helsingin taidemuseossa, Kiasmassa, Emmassa, Saastamoisen kokoelmassa ja Tampereen taidemuseossa.*lähde?*

Mielosen töissä näkyy hänen kiinnostuksensa matkailukuvastoon. Postikorteista ja matkailuesitteistä aiheensa valitsevan Mielosen teokset ovat väreiltään kirkkaita ja keskittyvät usein tiettyyn yksityiskohtaan. Ihmiset on yleensä karsittu kuvista pois.*lähde?*

Mielonen maalaa Öljyvärillä pleksille ja viimeistelee teokset kerralla. Jälki on suoraa ja luonnosmaista. Lopputuloksen taiteilija haluaa näyttävän helpolta, vaikka taustalla olisi monta aiempaa versiota.

Mielonen oli kesällä 2014 mukana Kiasman ja Marimekon yhteisnäyttelyssä nimeltä Kimpassa. Hänelle myönnettiin valtion kolmivuotinen taiteilija-apuraha 2021.

Lähteet
-------

1. ↑  Kansallisgalleria: *Haastattelu: Tiina Mielonen - 2011, 10.5.2011.* Viitattu 5.12.2023.
2. ↑  Tiina Mielonen: Uusia maalauksia Korjaamo.  Arkistoitu 6.3.2014. Viitattu 6.3.2014.
3. ↑  Kimpassa Kiasma. Viitattu 6.3.2014.
4. ↑  Valtion taiteilija-apuraha 311 taiteilijalle  16.7.2021. Helsinki:  Taiteen edistämiskeskus.  Arkistoitu 16.7.2021. Viitattu 17.7.2021.

Aiheesta muualla
----------------

* Tiina Mielonen Kansallisgallerian kokoelmissa
* Tiina Mielosen verkkosivut
* Tiina Mielonen Taidemaalariliiton Finnish Painters -sivustolla

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* RKD Artists

 |

 |
**Mailis Lähteenmäki** (s. 1944) on porilainen taidemaalari. Hän on opiskellut Porin piirustuskoulussa vapaalla linjalla vuosina 1966–1968. Hän on ollut Porin Taiteilijaseuran jäsen vuodesta 1970 ja toimi yhdistyksen sihteerinä ja rahastonhoitajana 20 vuotta, vuoteen 1997 asti.

Lähteenmäki on osallistunut omien näyttelyidensä ohella vuodesta 1969 alkaen Porin Taiteilijaseuran vuosi- ja kesänäyttelyihin, muun muassa kahteen yhdistyksen näyttelyyn Saksassa, Bremenissä ja Bremerhavenissa. Lähteenmäen taiteellinen työskentely vaihtui kuitenkin vuosiksi musiikkiin, kunnes alkoi uudelleen eläkkeelle siirtymisen jälkeen, jolloin hän osallistui kahteen Porin Taiteilijaseuran näyttelyyn vuonna 2012. Tuolloin Porin Taiteilijaseura avasi uuden P-gallerian ja teokset olivat ympyrän- sekä kolmion mallisia teoksia. Lähteenmäen maalausten tyylisuunta on vaihtunut vuosien aikana abstraktista enemmän esittävään.

Lähteenmäen teoksia on Emil Cedercreutzin museon Satakuntalaisen taiteen kokoelmassa ja Porin kaupungin taidekokoelmassa.

Lähteet
-------

1. 1 2
2. ↑
**Joonas Pirttilä** on helsinkiläinen äänisuunnittelija ja draamasäveltäjä. Hän on tehnyt musiikkia kolmeenkymmeneen näyttämöteokseen, lukuisiin galleria- ja museoteoksiin sekä tv-sarjoihin ja dokumentteihin. Työuraan mahtuu myös äänitaidetta , kuunnelmia, mainosmusiikkia, jinglejä, levyäänitystä ja -tuotantoa.

Tärkeimpiä sävellystöitä ovat olleet Juha Lehtolan ohjaamat *Nainen kedolla* tv-elokuva (2003) ja *Rakkauden nälkä* -minisarja (2007), jotka molemmat voittivat muun muassa Venlan kategoriansa parhaana, sekä Paavo Westerbergin ohjaama minisarja *Jälkilämpö* (2010). *Rakkauden Nälkä* ja *Jälkilämpö* on sävelletty ja sovitettu 10-henkiselle kamariorkesterille. Teatterimusiikin puolella merkittäviä töitä ovat olleet muun muassa Kansallisteatterin Villisorsa (2007) ja Kuka kukin on (2009), KOM-teatterin Punahukka (2005) ja Totta (2011). Viimeisimpiä töitä ovat olleet Q-teatterin Harvala (2012), Häiriötekijä (2013) ja Jälkeenjäävät (2015). 

Pirttilä on soittanut kitaraa muun muassa yhtyeissä Dimjami, Volod Nostra,T ransparents, Tracey, Dub Sound Crew ja Costi. Don Huonot -yhtyeessä hän vaikutti muutaman vuoden orkesterin uran alkutaipaleella.

Hän on Emmenthal Socapex -ryhmän jäsen.

Lähteet
-------

1. ↑  Rakkauden nälkä 1-3  2007. Yle.  Arkistoitu 26.8.2011. Viitattu 19.3.2020.
2. ↑  Kemppi, Eeva: Villisorsan modernisointi on veretön *Turun Sanomat*.  13.12.2007. Viitattu 19.3.2020.
3. ↑  Punahukka  2005. KOM-Teatteri.  Arkistoitu 6.12.2013. Viitattu 19.3.2020.
4. ↑  Totta (PDF)  2011. KOM-Teatteri.  Arkistoitu 2.8.2016. Viitattu 19.3.2020.
5. ↑  Mäkelä, Martti: Harvala *Skenet*.  16.2.2012.  Arkistoitu 19.3.2020. Viitattu 19.3.2020.
6. ↑  Mäkelä, Martti: Häiriötekijä *Skenet*.  21.2.2013.  Arkistoitu 19.3.2020. Viitattu 19.3.2020.
7. ↑  Kangas, Ilona: Muista kuolema, elä nyt *Turun Sanomat*.  19.9.2015. Viitattu 19.3.2020.
8. ↑  Emmenthal Socapex

Aiheesta muualla
----------------

* Joonas Pirttilä Elonetissä.
* Joonas Pirttilä Internet Movie Databasessa. (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |

 |
**Marja-Leena Kemppainen** (o.s. *Juntunen*, s. 21. tammikuuta 1956 Posio) on suomalainen poliitikko, joka toimi Suomen Kristillisen Liiton/Suomen Kristillisdemokraattien kansanedustajana 1999–2003 Oulun vaalipiiristä.

Ura
---

Ennen toimintaansa politiikassa, Kemppainen on toiminut toimistoapulaisena vuosina 1973–1977, osasto- ja terveyskeskusavustajana 1977–1983, sairaanhoitajana 1985–1987, osastonhoitajan sijaisena 1987–1989 sekä osastonhoitajana vuodesta 1980.

### Kansanedustaja

Kemppainen valittiin kansanedustajaksi vuoden 1999 eduskuntavaaleissa. Kemppainen toimi jäsenenä maa- ja metsätalousvaliokunnassa sekä talousvaliokunnassa.

Kemppainen putosi eduskunnasta vuoden 2003 vaaleissa, kun kristillisdemokraattien listalta menikin läpi sitoutumaton Lyly Rajala, joka eduskuntaan päästyään loikkasi kokoomukseen vielä saman vuoden lopulla. Vuoden 2007 eduskuntavaaleissa ilman merkittäviä vaaliliittokumppaneita jääneet kristillisdemokraatit jäivät uudestaan ilman kansanedustajan paikkaa Oulun vaalipiirissä. 

### Kaupunginvaltuusto

Politiikkaan Kemppainen on osallistunut myös Oulun kaupunginvaltuuston jäsenenä alkaen vuodesta 1989. Koulutukseltaan Kemppainen on erikoissairaanhoitaja.

Yksityiselämä
-------------

Marja-Leena Kemppainen on naimisissa ja hänellä on kaksi aikuista lasta.

Lähteet
-------

1. 1 2 3 4  *Suomen eduskunta: valittu 1999*. Helsinki: Valtion painatuskeskus, 1999.
2. 1 2  CV *Marjaleenakemppainen.fi*. Viitattu 15.6.2023.

Aiheesta muualla
----------------

* .aspx Marja-Leena Kemppainen *Suomen kansanedustajat*. Eduskunta.
* Marja-Leena Kemppaisen verkkosivut

|  |  |  |  |  |
| --- | --- | --- | --- | --- |
| 

| * n
* k
* m
Kristillisen liiton ja kristillisdemokraattien kansanedustajat 1999–2003 |
| --- |
|  |
| Eduskuntaryhmä(10) | 
* Hiltunen
* Jääskeläinen
* Kallis
* Kankaanniemi
* Kemppainen
* Kärkkäinen
* Rauhala
* Räsänen
* Seivästö
* Smeds

 |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
Korhonen 1930-luvun alussa.
**Ossi Korhonen** (1. huhtikuuta 1898 Oulu – 12. maaliskuuta 1976) oli suomalainen näyttelijä. Hän näytteli mykkäkauden aikana viidessä elokuvassa, muun muassa pääosassa lyhytelokuvassa *Runoilija muuttaa* (1927) ja Pölhö-Kustaana elokuvassa *Tukkijoella* (1928). 

Korhonen näytteli ja ohjasi muun muassa Naamioteatterissa, toimi näyttelijänä Helsingin kaupunginteatterissa ja Suomen Kansallisteatterissa sekä teki vielä 49 elokuvaroolia vuosien 1935–1962 aikana. Korhonen näytteli lisäksi Suomisen Olli- ja Niskavuori-elokuvissa. Hän teki lähinnä sivuosia kuten siisteystuomari Purnu Armand Lohikosken elokuvassa *Pekka ja Pätkä pahassa pulassa* (1955). Todellisuudessa Ossi Korhonen oli myös mainio koomikko. Hän oli Suomen Näyttelijäliiton hallituksen jäsen.

Korhonen sai Pro Finlandia -mitalin vuonna 1958 täyttäessään 60 vuotta. Hänen viimeinen elokuvaroolinsa oli Aarne Tarkaksen vakavassa elokuvassa *Hän varasti elämän*. Siinä Korhonen esitti radio- ja sähkökauppiasta Miettistä. Hän kuoli neljätoista vuotta myöhemmin ja oli jo silloin kadonnut julkisuudesta.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |